Vanamõisa (Hiiumaa)

Vanamõisa on küla Hiiu maakonnas Hiiumaa valla edelaosas, Läänemere ääres. Kuni 2017. aasta Eesti omavalitsuste haldusreformini kuulus küla Emmaste valda.

Vanamõisa piirneb põhjas Ole, kirdes Sinima, idas ja kagus Külama külaga.

Nimi
Leo Tiigi arvates lähtub kohanimi seal keskajal asunud Saare-Lääne piiskopkonna Saaremaa stiftifoogti Hiiumaa Amtmanni ametimõisast, mida siis tunti Alliksaare (Alixer) nime all.  Vanamõisa nime on esmamainitud 1726. aastal kujul Wanna Moysa.

Loodus
Küla rannikualale jääb Vanamõisa lahe hoiuala. Küla keskosa läbivad Väljasoo kraav ja Vanamõisa kraav. Külas asub Nõrgakivi.

Elanike arv

 Elanike arv  Aasta33 195917 197013 20009 20119 2021

Ajalugu 
Vanamõisa ala kuulus Agapäe vakusesse ja hiljem Kassari mõisa alla. Leo Tiigi andmetel asus keskajal külas Saare-Lääne piiskopkonna Saaremaa stiftifoogti Hiiumaa Amtmanni ametimõis AlliksaareLeo Tiik, Kohanimesid Hiiumaalt. Emmaste, Keel ja Kirjandus nr 10, 1970, lk 606. Paul Johansen on ametimõisa asukohaks pakkunud Allika küla. Läänemaa 1725–1726 adramaarevisjoni alusel oli kohanimi juba Vanamõisa ja Õunaku mõisas elasid talunikud Vanamõisa Matz ja Vanamõisa Hans.

1835 oli külas kuus talu, mille elanikud said omale perekonnanimedeks nimed: Kerr, Kobli, Krick, Leiwa, Mäe (Mähe), Pabor, Põllu, Ranna ja Vesingi (Wessigi).Pühalepa kihelkonna perekonnanimede panemise raamat. Rahvusarhiiv RA,EAA.1864.2.VIII-198 1835

Taristu 
Vanamõisa idaosa piirneb Emmaste–Luidja maanteega, kust läände lähtub külatee.

Vaata ka
Nõrgakivi

Viited

Kategooria:Hiiumaa valla külad